ประกาศกรมการค้าต่างประเทศประกาศกรมการค้าต่างประเทศเรื่องผลการไต่สวนการทุ่มตลาดสินค้าบล็อกแก้วชนิดใสที่มีแหล่งกำเนิดจากสาธารณรัฐอินโดนีเซีย(ฉบับที่ ๒)พ.ศ. ๒๕๔๘[๑] ด้วยคณะกรรมการพิจารณาการทุ่มตลาดและการอุดหนุนได้มีคำวินิจฉัยชั้นที่สุดเมื่อวันที่ ๑๘ กรกฎาคม ๒๕๔๘ ว่ามีการทุ่มตลาดและมีความเสียหายตามมาตรา๑๙ (๑)แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒จึงให้เรียกเก็บอากรตอบโต้การทุ่มตลาดสินค้าบล็อกแก้วชนิดใสที่มีแหล่งกำเนิดจากสาธารณรัฐอินโดนีเซียเพื่อขจัดความเสียหายที่เกิดจากการนำเข้าสินค้าทุ่มตลาดดังกล่าวเพื่อให้เป็นไปตามความในข้อ๑ ของกฎกระทรวง ฉบับที่ ๔ (พ.ศ. ๒๕๔๓)แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ซึ่งกำหนดว่าเมื่อคณะกรรมการพิจารณาการทุ่มตลาดและการอุดหนุนมีคำวินิจฉัยเบื้องต้นหรือคำวินิจฉัยชั้นที่สุดเกี่ยวกับการไต่สวนการทุ่มตลาดหรือการอุดหนุนการยอมรับข้อเสนอทำข้อตกลงเพื่อระงับการทุ่มตลาดหรือการอุดหนุนการเพิกถอนการตกลงเพื่อระงับการทุ่มตลาดหรือการอุดหนุนหรือการยุติการเรียกเก็บอากรตอบโต้การทุ่มตลาดหรือการอุดหนุนอันเนื่องจากการทบทวนให้กรมการค้าต่างประเทศออกประกาศแสดงรายละเอียดข้อเท็จจริงและข้อกฎหมายอันเป็นสาระสำคัญที่ใช้เป็นพื้นฐานในการพิจารณาผลการไต่สวนการยอมรับหรือการเพิกถอนความตกลงและผลการทบทวนกรมการค้าต่างประเทศจึงออกประกาศไว้ดังต่อไปนี้ข้อ๑ การเปิดการไต่สวนเมื่อวันที่๕ สิงหาคม พ.ศ. ๒๕๔๗กรมการค้าต่างประเทศได้ออกประกาศเปิดการไต่สวนการทุ่มตลาดสินค้าบล็อกแก้วที่มีแหล่งกำเนิดจากสาธารณรัฐอินโดนีเซียตามคำขอของบริษัทบางกอกคริสตัลจำกัด ในฐานะอุตสาหกรรมภายในผู้ผลิตสินค้าบล็อกแก้วตามมติคณะกรรมการพิจารณาการทุ่มตลาดและการอุดหนุน เมื่อวันที่ ๔ สิงหาคม พ.ศ. ๒๕๔๗และต่อมากรมการค้าต่างประเทศได้ดำเนินการไต่สวนการทุ่มตลาดและความเสียหายตามหลักเกณฑ์ภายใต้พระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ โดยปรากฏข้อเท็จจริงดังนี้๑.๑ สินค้าทุ่มตลาดสินค้าที่ประกาศไต่สวนคือสินค้าบล็อกแก้วตามพิกัดอัตราศุลกากรประเภทที่๗๐๑๖.๙๐๐.๐๐๑ ที่มีแหล่งกำเนิดจากสาธารณรัฐอินโดนีเซียจากการตรวจสอบข้อเท็จจริงของข้อมูลปรากฏว่าสินค้าบล็อกแก้วที่อุตสาหกรรมภายในผลิตในช่วงระยะเวลาไต่สวนเป็นบล็อกแก้วชนิดใสตามพิกัดข้างต้นดังนั้น ขอบเขตของการไต่สวนเพื่อกำหนดมาตรการจึงจำกัดเฉพาะสินค้าบล็อกแก้วชนิดใส๑.๒ ผู้มีส่วนได้เสีย๑.๒.๑ผู้ผลิตหรือผู้ส่งออกในสาธารณรัฐอินโดนีเซีย ได้แก่(๑) บริษัท PTMULIAGLASS(๒) บริษัท P.T.KEDAUNG MEDAN INDUSTRIAL Ltd.(๓)ผู้ผลิตหรือผู้ส่งออกรายอื่น ๆ นอกจาก (๑) และ (๒)๑.๒.๒ ผู้นำเข้าในไทย ได้แก่(๑) บริษัท AP GLOBALSITE Co., Ltd(๒) รายอื่นๆ นอกจาก (๑)๑.๒.๓อุตสาหกรรมภายในที่ผลิตสินค้าบล็อกแก้วในฐานะผู้ผลิตสินค้าชนิดเดียวกันภายในประเทศมี ๒ ราย คือ บริษัท บางกอกคริสตัล จำกัด และบริษัท บางกอกกล๊าส จำกัดสถานะของอุตสาหกรรมภายในคิดเป็นร้อยละ ๑๐๐เนื่องจากผู้ผลิตทั้งสองรายได้ให้ความร่วมมือตอบแบบสอบถามครบถ้วน๑.๒.๔รัฐบาลของสาธารณรัฐอินโดนีเซียในฐานะรัฐบาลของประเทศผู้ส่งออกสินค้าที่ถูกพิจารณา๑.๓ ระยะเวลาของข้อมูลที่ใช้ในการไต่สวน๑.๓.๑ ข้อมูลที่ใช้ในการพิจารณาการทุ่มตลาด คือข้อมูลในช่วงระยะเวลาตั้งแต่วันที่ ๑ กรกฎาคม พ.ศ. ๒๕๔๖ ถึงวันที่ ๓๐ มิถุนายนพ.ศ. ๒๕๔๗๑.๓.๒ ข้อมูลที่ใช้ในการพิจารณาความเสียหาย คือข้อมูลในช่วงระยะเวลาตั้งแต่วันที่ ๑ มกราคม พ.ศ. ๒๕๔๔ ถึงวันที่ ๓๐ มิถุนายน พ.ศ.๒๕๔๗ข้อ๒ การตรวจสอบข้อเท็จจริงของข้อมูลในระหว่างวันที่๒๐ ถึง ๒๒ ธันวาคม พ.ศ. ๒๕๔๗ และวันที่ ๑๘ ถึง ๒๐ มกราคม พ.ศ. ๒๕๔๘กรมการค้าต่างประเทศได้ส่งเจ้าหน้าที่เดินทางไปตรวจสอบความถูกต้องของข้อมูลที่ได้รับตามแบบสอบถามของอุตสาหกรรมภายในทั้งสองรายคือ บริษัท บางกอกคริสตัล จำกัด และบริษัท บางกอกกล๊าส จำกัดและของผู้ผลิต/ผู้ส่งออกในสาธารณรัฐอินโดนีเซียที่ให้ความร่วมมือในการตอบแบบสอบถามครบถ้วนสมบูรณ์ซึ่งมีเพียงรายเดียว คือ บริษัท PT MULIAGLASS ตามลำดับพบว่าข้อมูลที่เป็นสาระสำคัญตามแบบสอบถามของอุตสาหกรรมภายในทั้งสองรายมีความน่าเชื่อถือและยอมรับได้สำหรับข้อมูลของผู้ผลิต/ผู้ส่งออกในสาธารณรัฐอินโดนีเซียดังกล่าวพบว่าข้อมูลส่วนใหญ่มีความถูกต้องตามหลักการทางบัญชีและสามารถอ้างอิงได้กับเอกสารต้นฉบับยกเว้นการขอหักค่านายหน้าด้านมูลค่าปกติที่จ่ายให้กับบริษัทแม่ซึ่งไม่มีการบันทึกทางบัญชีจึงขาดความน่าเชื่อถือข้อ๓คำวินิจฉัยเบื้องต้นและการกำหนดมาตรการชั่วคราวเมื่อวันที่๓ มีนาคม พ.ศ. ๒๕๔๘คณะกรรมการพิจารณาการทุ่มตลาดและการอุดหนุนได้มีคำวินิจฉัยเบื้องต้นว่าสินค้าบล็อกแก้วชนิดใสที่มีแหล่งกำเนิดจากสาธารณรัฐอินโดนีเซียมีการทุ่มตลาดและมีความเสียหายแก่อุตสาหกรรมภายในดังนั้นเพื่อป้องกันความเสียหายแก่อุตสาหกรรมภายในจากการนำเข้าสินค้าทุ่มตลาดดังกล่าวจึงกำหนดให้ใช้มาตรการชั่วคราวโดยประกาศเรียกเก็บอากรชั่วคราวหรือวางหลักประกันการชำระอากรชั่วคราวสำหรับการนำเข้าสินค้าบล็อกแก้วชนิดใสที่มีแหล่งกำเนิดจากสาธารณรัฐอินโดนีเซียซึ่งผลิตจาก-บริษัท PT MULIAGLASS ให้เรียกเก็บในอัตราร้อยละ๑๔.๒๗ ของราคา ซี.ไอ.เอฟ.-ผู้ผลิต/ผู้ส่งออกรายอื่น ให้เรียกเก็บในอัตราร้อยละ ๕๐.๕๙ ของราคาซี.ไอ.เอฟ.ทั้งนี้ให้ใช้มาตรการชั่วคราวดังกล่าวเป็นระยะเวลา ๔ เดือน นับตั้งแต่วันที่ ๒๔ มีนาคมพ.ศ. ๒๕๔๘ เป็นต้นไปข้อ๔การยื่นคำขอข้อเท็จจริงและแสดงความคิดเห็นในการกำหนดมาตรการชั่วคราวประกาศกระทรวงพาณิชย์เรื่อง การตอบโต้การทุ่มตลาดและการอุดหนุน (ฉบับที่ ๔) พ.ศ. ๒๕๔๓กำหนดให้ผู้มีส่วนได้เสียสามารถยื่นคำขอข้อเท็จจริงที่ใช้ในการกำหนดมาตรการชั่วคราวรวมทั้งการยื่นแสดงความคิดเห็นได้โดยเมื่อวันที่ ๒๔ มีนาคม พ.ศ. ๒๕๔๘กรมการค้าต่างประเทศได้แจ้งรายละเอียดข้อเท็จจริงและข้อกฎหมายอันเป็นสาระสำคัญที่ใช้เป็นพื้นฐานในการกำหนดมาตรการชั่วคราวให้ผู้มีส่วนได้เสียทราบเพื่อยื่นแสดงข้อคิดเห็นและแจ้งความประสงค์ให้กรมการค้าต่างประเทศจัดให้พบกับคู่กรณีอีกฝ่ายหนึ่งเพื่อแถลงการณ์ด้วยวาจาภายในวันที่๙ พฤษภาคม พ.ศ. ๒๕๔๘รวมทั้งได้แจ้งรายละเอียดดังกล่าวไปยังรัฐบาลสาธารณรัฐอินโดนีเซียด้วยแล้วซึ่งปรากฏว่า ได้มีผู้ผลิตในสาธารณรัฐอินโดนีเซียทั้งหมด ๒ ราย ผู้นำเข้า ๑ รายและอุตสาหกรรมภายใน ๑ ราย ได้ยื่นแสดงข้อคิดเห็นและข้อโต้แย้งแต่ไม่มีผู้ใดร้องขอให้จัดให้พบกับคู่กรณีอีกฝ่ายหนึ่งเพื่อแถลงการณ์ด้วยวาจาแต่อย่างใดข้อ๕การแจ้งข้อมูลและข้อเท็จจริงที่ใช้เป็นพื้นฐานในการไต่สวนชั้นที่สุดกรมการค้าต่างประเทศได้นำข้อคิดเห็นข้อโต้แย้งที่ได้รับและผลการตรวจสอบข้อเท็จจริงของข้อมูลมาประกอบการพิจารณาไต่สวนชั้นที่สุดและเมื่อวันที่ ๓ มิถุนายน พ.ศ. ๒๕๔๘ได้ส่งร่างผลการไต่สวนชั้นที่สุดแจ้งรายละเอียดข้อมูลและข้อเท็จจริงที่ใช้เป็นฐานในการพิจารณาวินิจฉัยชั้นที่สุดให้ผู้มีส่วนได้เสียทราบและแสดงข้อคิดเห็นภายในวันที่ ๑๖ มิถุนายน พ.ศ. ๒๕๔๘โดยได้ขยายเวลาให้ถึงวันที่ ๒๓ มิถุนายน พ.ศ. ๒๕๔๘ ปรากฏว่ามีผู้แจ้งข้อคิดเห็นรวม๓ ราย ได้แก่ ผู้ผลิตในสาธารณรัฐอินโดนีเซีย คือ บริษัท PT MULIAGLASS และบริษัท P.T. KEDAUNG MEDAN INDUSTRIAL Ltd. และผู้นำเข้าคือ บริษัท AP GLOBAL SITE Co., Ltd ซึ่งข้อคิดเห็น/ข้อโต้แย้งที่ได้รับจากผู้แจ้งข้อคิดเห็นทั้งสามรายนั้นเป็นเพียงการให้รายละเอียดเพิ่มเติมจากที่เคยให้ข้อคิดเห็น/ข้อโต้แย้งต่อการกำหนดมาตรการชั่วคราวซึ่งกรมการค้าต่างประเทศได้ตอบชี้แจงไปแล้วโดยสามารถสรุปประเด็นข้อคิดเห็น/ข้อโต้แย้งต่อร่างผลการไต่สวนชั้นที่สุดได้ดังนี้๕.๑ บริษัท PT MULIAGLASS ผู้ผลิตจากสาธารณรัฐอินโดนีเซียบริษัทมิได้โต้แย้งต่อร่างผลการไต่สวนชั้นที่สุดแต่ได้ยกประเด็นเกี่ยวกับคำขอฉบับเปิดเผยและการพิจารณาผลการไต่สวนขั้นต้น ดังนี้(๑) ตามมาตรา ๓๐ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ จะต้องมีการเปิดเผยคำขอต่อผู้มีส่วนได้เสียข้อชี้แจงของกรมฯ บริษัท PT MULIAGLASS ได้มีข้อโต้แย้งเกี่ยวกับการเปิดเผยข้อมูลที่ไม่เพียงพอของคำขอให้เริ่มดำเนินการพิจารณาตอบโต้การทุ่มตลาดฉบับเปิดเผยตั้งแต่ขั้นตอนการเปิดไต่สวนซึ่งกรมการค้าต่างประเทศได้ขอให้ผู้ยื่นคำขอจัดทำคำขอฉบับเปิดเผยฉบับใหม่และได้ส่งให้บริษัท PT MULIAGLASS แล้ว(๒) การพิจารณามูลค่าปกติเพื่อคำนวณส่วนเหลื่อมการทุ่มตลาดควรพิจารณาจากข้อมูลของบริษัทซึ่งเป็นผู้แทนจำหน่าย(distributor) ของบริษัท PT MULIAGLASS ในสาธารณรัฐอินโดนีเซีย (บริษัท JAYA DESUMA LESTARI) ซึ่งมีปริมาณการขายมากกว่าร้อยละ ๕ของปริมาณที่ส่งออกมายังประเทศไทยในช่วงระยะเวลาการไต่สวนโดยอ้างมาตรา ๑๕ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ และโต้แย้งประเด็นที่ไม่ได้หักค่านายหน้าในการคำนวณข้อชี้แจงของกรมฯ มาตรา ๑๕ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ กำหนดว่าให้พิจารณามูลค่าปกติจากการขายปริมาณใดปริมาณหนึ่งที่เหมาะสมซึ่งไม่น้อยกว่าร้อยละ๕ ของปริมาณสินค้านั้นที่ส่งออกจากประเทศผู้ส่งออกมายังประเทศไทยซึ่งสอดคล้องกับมาตรา ๒.๒ของความตกลงว่าด้วยการตอบโต้การทุ่มตลาดขององค์การการค้าโลกซึ่งในกรณีนี้การพิจารณามูลค่าปกติพิจารณาจากปริมาณการขายทั้งหมดของบริษัท PT MULIAGLASS ในสาธารณรัฐอินโดนีเซียเปรียบเทียบกับปริมาณการส่งออกของบริษัท PTMULIAGLASS จากสาธารณรัฐอินโดนีเซียมายังประเทศไทยในช่วงระยะเวลาการไต่สวนซึ่งมีมากกว่าร้อยละ ๕ จึงสามารถนำมาพิจารณามูลค่าปกติได้สำหรับค่านายหน้านั้นเนื่องจากไม่มีหลักฐานทางบัญชีจึงไม่สามารถให้นำมาหักออกจากการคำนวณมูลค่าปกติได้(๓)มูลค่าการนำเข้าที่เพิ่มขึ้นมิได้ก่อให้เกิดความเสียหายแก่อุตสาหกรรมภายในและไม่ส่งผลกระทบด้านราคาและยอดขายมิได้ลดลงแต่มีปัญหาด้านสินค้าคงคลังและปัญหาเกี่ยวกับลูกหนี้รวมถึงปัญหาอันเนื่องมาจากผลผลิตภายในประเทศที่เพิ่มขึ้นข้อชี้แจงของกรมฯ ข้อมูลที่บริษัท PT MULIAGLASS ใช้สนับสนุนข้อโต้แย้งไม่ใช่ข้อมูลในช่วงระยะเวลาการไต่สวนในขณะที่การพิจารณาความเสียหายพิจารณาจากผลกระทบด้านปริมาณและราคาของการขายสินค้าชนิดเดียวกันภายในประเทศตามมาตรา ๑๙ และ ๒๐ ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ ตลอดจนปัจจัยที่ใช้ในการพิจารณาความเสียหาย ๑๕ ปัจจัยในช่วงระยะเวลาการไต่สวนอนึ่งข้อคิดเห็น/ข้อโต้แย้งที่บริษัท PT MULIAGLASS กล่าวอ้างตาม (๓) นี้เกิดจากความเข้าใจที่คลาดเคลื่อน เช่น กรณีที่บริษัทอ้างว่ากำลังการผลิตของอุตสาหกรรมภายในคงที่ซึ่งไม่สอดคล้องกับข้อเท็จจริงที่ว่าผลผลิตและการใช้กำลังการผลิตภายในประเทศเพิ่มขึ้นรวมถึงข้อโต้แย้งของบริษัทที่ว่าบริษัทมิได้ทำการตัดราคาโดยอ้างอิงจากมูลค่าสถิติการนำเข้า ซึ่งในการพิจารณาว่ามีการตัดราคาหรือไม่กรมการค้าต่างประเทศจะวิเคราะห์จากราคานำเข้าที่ปรับเป็นระดับการค้าเดียวกัน (Adjustedimport price) กับราคาขายที่เกิดขึ้นจริงของอุตสาหกรรมภายในนอกจากนี้ยังมีประเด็นที่เกี่ยวกับปัจจัยอื่นๆที่ก่อให้เกิดความเสียหาย ได้แก่ กรณีการจัดการด้านบัญชีลูกหนี้ที่ดีขึ้นของอุตสาหกรรมภายในอาจทำให้ผลการดำเนินงานของบริษัทดีขึ้นแต่ไม่ก่อให้เกิดผลกระทบด้านราคาที่จะส่งผลต่อการขายภายในประเทศสินค้าคงคลัง กำลังการผลิตและการใช้กำลังการผลิต ส่วนแบ่งตลาด ผลกำไรผลตอบแทนจากการลงทุน กระแสเงินสด ความสามารถในการเพิ่มทุนและการเติบโตของอุตสาหกรรมภายในประเทศส่วนกรณีระดับสินค้าคงคลังนั้นได้มีการชี้แจงแล้วในร่างผลการไต่สวนชั้นที่สุด๕.๒ บริษัท P.T. KEDAUNG MEDAN INDUSTRIAL Ltd. ผู้ผลิตจากสาธารณรัฐอินโดนีเซีย(๑) บริษัท P.T.KEDAUNG MEDAN INDUSTRIAL Ltd. อ้างว่ามีการเลือกปฏิบัติในการกำหนดอากรตอบโต้การทุ่มตลาดซึ่งควรจะมีการกำหนดอากรตอบโต้การทุ่มตลาดในอัตราเดียวกันกับที่เรียกเก็บจากบริษัทPT MULIAGLASS เนื่องจากในคำขอนั้นอ้างถึงบริษัท PTMULIAGLASS เท่านั้น อีกทั้งยังเป็นการกระทำที่ไม่คำนึงถึง ASEANspiritข้อชี้แจงของกรมฯ ในคำขอจะระบุชื่อผู้ผลิต/ผู้ส่งออกที่ทราบเท่านั้นแต่กระบวนการไต่สวนกรมการค้าต่างประเทศจะทำการไต่สวนผู้ผลิต/ผู้ส่งออกสินค้าชนิดเดียวกันทุกรายซึ่งได้เปิดโอกาสให้บริษัท P.T. KEDAUNG MEDAN INDUSTRIAL Ltd. ส่งข้อมูลที่สมบูรณ์ต่อกรมการค้าต่างประเทศเพื่อใช้ประกอบการพิจารณา แต่บริษัท P.T. KEDAUNG MEDAN INDUSTRIAL Ltd. ปฏิเสธที่จะให้ข้อมูลที่สมบูรณ์ ดังนั้นกรมการค้าต่างประเทศจึงต้องใช้เพียงข้อมูลข้อเท็จจริงเท่าที่มีอยู่กรมการค้าต่างประเทศคำนึงถึงความสำคัญของการให้ความร่วมมือในการไต่สวนในการพิจารณากำหนดอากรตอบโต้การทุ่มตลาดนอกจากนี้ในฐานะที่ประเทศไทยเป็นภาคีสมาชิกอาเซียนจึงได้คำนึงถึง ASEAN spirit ในการแก้ไขการดำเนินการค้าที่ไม่เป็นธรรมดังกล่าวแล้ว๕.๓ บริษัท AP GLOBAL SITE Co.,Ltd ผู้นำเข้า(๑)ในการพิจารณาไต่สวนสินค้าบล็อกแก้ว บริษัทเห็นว่ากรมการค้าต่างประเทศไม่ควรนำสินค้าบล็อกแก้วขนาด190x190x100 มิลลิเมตร เข้ามารวมอยู่ในการไต่สวนข้อชี้แจงของกรมฯในการพิจารณาสินค้าบล็อกแก้วที่จะนำเข้ามารวมอยู่ในการไต่สวนนั้นกรมการค้าต่างประเทศพิจารณาจากคุณสมบัติของสินค้าที่สามารถแข่งขันกันได้ในการนำไปใช้และตลาดที่เหมือนกันโดยมิได้คำนึงถึงขนาดของสินค้าดังนั้น ข้อเท็จจริงที่ว่าบริษัท PT MULIAGLASS ไม่ได้ส่งสินค้าบล็อกแก้วขนาดดังกล่าวเข้ามาในราชอาณาจักรในช่วงระยะเวลาการไต่สวนจึงไม่ได้เป็นเหตุที่จะไม่นำสินค้าขนาดดังกล่าวเข้ามารวมอยู่ในการไต่สวน(๒)อุตสาหกรรมภายในขายสินค้าผ่านบริษัทผู้ถือหุ้นข้อชี้แจงของกรมฯไม่มีหลักฐานสนับสนุนข้อกล่าวอ้างดังกล่าวและจากผลการไต่สวนยืนยันได้ว่าการขายภายในประเทศในช่วงระยะเวลาการไต่สวนเป็นการขายให้กับผู้ซื้ออิสระ(๓) การตัดราคาและกดราคาควรจะวิเคราะห์ความเสียหายของอุตสาหกรรมภายในจากข้อมูลของบริษัท บางกอกคริสตัลจำกัด และบริษัท บางกอกกล๊าส จำกัด ด้วยอีกทั้งควรวิเคราะห์จากข้อเท็จจริงที่ว่าสินค้าบล็อกแก้วมีราคานำเข้าที่เพิ่มขึ้นข้อชี้แจงของกรมฯบริษัททั้งสองรายดังกล่าวถือเป็นตัวแทนของอุตสาหกรรมภายในผู้ผลิตสินค้าบล็อกแก้วดังนั้น การวิเคราะห์ความเสียหายของอุตสาหกรรมภายในจึงได้นำข้อมูลของทั้งสองบริษัทมาเป็นพื้นฐานในการวิเคราะห์ความเสียหายของอุตสาหกรรมภายในด้วยแล้วในส่วนของราคานำเข้าที่เพิ่มขึ้นมิอาจนำมาใช้ในการอ้างว่าไม่มีการตัดราคาเนื่องจากราคานำเข้าที่เพิ่มขึ้นอาจมีสาเหตุจากราคาต้นทุนที่เพิ่มขึ้น การที่อุตสาหกรรมภายในไม่สามารถเพิ่มราคาขายได้เนื่องจากยังคงมีการตัดราคาอย่างต่อเนื่อง(๔)การที่บริษัทบางกอกคริสตัล จำกัด มีส่วนแบ่งตลาดร้อยละ ๕๐ นั้นไม่สมเหตุสมผลเมื่อเทียบกับกำลังการผลิตของบริษัท บางกอกกล๊าส จำกัดข้อชี้แจงของกรมฯกรมการค้าต่างประเทศไม่ได้ระบุถึงส่วนแบ่งตลาดของอุตสาหกรรมภายในไว้ในร่างผลการไต่สวนชั้นที่สุดโดยระบุเพียงว่า ในขณะที่มีการบริโภคภายในประเทศเพิ่มขึ้นในช่วงระยะเวลาการไต่สวนแต่อุตสาหกรรมภายในกลับไม่สามารถเพิ่มส่วนแบ่งตลาดตามปริมาณการบริโภคที่เพิ่มขึ้นได้(๕) ความเสียหายต่ออุตสาหกรรมภายในเกิดจากการนำเข้าจากสาธารณรัฐประชาชนจีนมิได้เป็นผลจากการนำเข้าจากสาธารณรัฐอินโดนีเซียข้อชี้แจงของกรมฯประเด็นนี้ได้ชี้แจงแล้ว ในข้อ ๓.๑ ของร่างผลการไต่สวนชั้นที่สุด(๖)กฎหมายตอบโต้การทุ่มตลาดกำลังถูกใช้เพื่อการกีดกันทางการค้าข้อชี้แจงของกรมฯ กฎหมายตอบโต้การทุ่มตลาดมีวัตถุประสงค์เพื่อคุ้มครองอุตสาหกรรมภายในประเทศจากการนำเข้าสินค้าในราคาไม่เป็นธรรมซึ่งผลของการใช้มาตรการทำให้สินค้าที่นำเข้าจากสาธารณรัฐอินโดนีเซียยังคงสามารถนำเข้าได้อย่างต่อเนื่องในราคาที่เป็นธรรม๕.๔ บริษัท บางกอกคริสตัล จำกัด อุตสาหกรรมภายในส่วนเหลื่อมการทุ่มตลาดของ บริษัท PTMULIAGLASS ต่ำกว่าที่ควรจะเป็นข้อชี้แจงของกรมฯส่วนเหลื่อมการทุ่มตลาดคำนวณบนพื้นฐานของข้อเท็จจริงของข้อมูลอุตสาหกรรมภายในที่ได้ตรวจสอบแล้วข้อ๖ ผลการไต่สวนชั้นที่สุดกรมการค้าต่างประเทศได้นำข้อคิดเห็น/ข้อโต้แย้งที่ได้รับมาเป็นข้อมูลและข้อเท็จจริงที่ใช้เป็นพื้นฐานในการพิจารณาวินิจฉัยผลการไต่สวนชั้นที่สุดอีกครั้งหนึ่งและจัดทำรายงานผลการไต่สวนการทุ่มตลาดชั้นที่สุดเสนอต่อคณะกรรมการพิจารณาการทุ่มตลาดและการอุดหนุนเพื่อพิจารณาเมื่อวันที่๑๘ กรกฎาคม พ.ศ. ๒๕๔๘ ซึ่งคณะกรรมการพิจารณาการทุ่มตลาดและการอุดหนุนได้พิจารณาแล้วและมีความเห็นดังนี้๖.๑ ผลการไต่สวนการทุ่มตลาดในการคำนวณส่วนเหลื่อมการทุ่มตลาดกรณีผู้ให้ความร่วมมือตอบแบบสอบถามครบถ้วนสมบูรณ์กรมการค้าต่างประเทศจะพิจารณาข้อมูลตามแบบสอบถามที่ได้รับจากผู้ผลิต/ผู้ส่งออกแต่ละรายส่วนกรณีผู้ไม่ให้ความร่วมมือตอบแบบสอบถามหรือตอบแบบสอบถามไม่ครบถ้วนและผู้ผลิต/ผู้ส่งออกรายอื่น ๆ จะพิจารณารับฟังเพียงข้อเท็จจริงเท่าที่มีอยู่ซึ่งเป็นไปตามมาตรา ๒๗ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ. ๒๕๔๒โดยช่วงระยะเวลาของข้อมูลที่ใช้ในการไต่สวนการทุ่มตลาด คือ วันที่ ๑ กรกฎาคม พ.ศ.๒๕๔๖ ถึงวันที่ ๓๐ มิถุนายน พ.ศ. ๒๕๔๗ ซึ่งปรากฏตามข้อเท็จจริงว่ามีเพียงบริษัท PT MULIAGLASS ผู้ผลิต/ผู้ส่งออกสินค้าบล็อกแก้วที่ตอบแบบสอบถามครบถ้วนสมบูรณ์ โดยบริษัทPT MULIAGLASS มีปริมาณการส่งออกเฉพาะสินค้าที่ถูกพิจารณามายังประเทศไทยรวมทั้งสิ้น ๗,๗๑๒.๑๕ ตันเมื่อเทียบกับปริมาณการนำเข้าจากสาธารณรัฐอินโดนีเซียตามสถิติของกรมศุลกากรซึ่งรวมสินค้าบล็อกแก้วทุกขนาดรวมทั้งสิ้น ๙,๖๕๐.๕๙ ตัน คิดเป็นร้อยละ ๘๐ของปริมาณนำเข้าที่รวมสินค้าบล็อกแก้วทุกขนาดดังนั้นข้อมูลที่ได้รับจากแบบสอบถามของผู้ผลิต/ผู้ส่งออกจากสาธารณรัฐอินโดนีเซียจำนวน๑ รายดังกล่าวจึงถือว่าเป็นตัวแทนของผู้ผลิต/ผู้ส่งออกจากสาธารณรัฐอินโดนีเซียทั้งหมดจากการพิจารณาข้อมูลตามแบบสอบถามของผู้ผลิต/ผู้ส่งออกจากสาธารณรัฐอินโดนีเซียพบว่าข้อมูลในแบบสอบถามเกี่ยวกับการขอหักค่านายหน้าเพื่อให้ได้มาซึ่งมูลค่าปกติไม่น่าเชื่อถือเนื่องจากเป็นการจ่ายให้กับบริษัทแม่ของผู้ตอบแบบสอบถามและไม่มีการบันทึกทางบัญชีจึงไม่สามารถนำข้อมูลส่วนนี้มาใช้ในการคำนวณมูลค่าปกติและราคาส่งออกเพื่อพิจารณาส่วนเหลื่อมการทุ่มตลาดดังรายละเอียดต่อไปนี้๖.๑.๑ บริษัท PT MULIAGLASS(๑) มูลค่าปกติคำนวณตามหลักเกณฑ์ที่กำหนดไว้ในมาตรา๑๕ ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ โดยคำนวณจากราคาขายถัวเฉลี่ยถ่วงน้ำหนักภายในสาธารณรัฐอินโดนีเซียตามแบบสอบถามแล้วทอนเป็นราคาขาย ณ หน้าโรงงาน โดยไม่ได้นำค่านายหน้ามาใช้ในการหักทอนเป็นราคา ณหน้าโรงงาน(๒) ราคาส่งออกคำนวณราคาส่งออกตามหลักเกณฑ์ที่กำหนดไว้ในมาตรา๑๔ ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ โดยคำนวณจากราคาส่งออกมาประเทศไทยตามแบบสอบถามแล้วทอนเป็นราคาส่งออกถัวเฉลี่ยถ่วงน้ำหนัก ณ หน้าโรงงาน(๓) ส่วนเหลื่อมการทุ่มตลาดคำนวณส่วนเหลื่อมการทุ่มตลาดตามหลักเกณฑ์ที่กำหนดไว้ในมาตรา๑๘ ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ โดยเปรียบเทียบระหว่างมูลค่าปกติตาม ๖.๑.๑ (๑) กับราคาส่งออกตาม ๖.๑.๑(๒) ซึ่งเป็นราคา ณ หน้าโรงงานในช่วงระยะเวลาเดียวกันคือช่วงระยะเวลาการไต่สวนการทุ่มตลาดซึ่งปรากฏส่วนเหลื่อมการทุ่มตลาดในอัตราร้อยละ ๑๔.๒๗ ของราคา ซี.ไอ.เอฟ.๖.๑.๒ ผู้ผลิต/ผู้ส่งออกรายอื่นๆกรมการค้าต่างประเทศได้ใช้ข้อมูลและข้อเท็จจริงเท่าที่มีอยู่ในการพิจารณาตามหลักเกณฑ์ที่กำหนดในมาตรา๒๗ ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ โดยมีรายละเอียดดังนี้(๑) มูลค่าปกติใช้ข้อมูลราคาขายภายในสาธารณรัฐอินโดนีเซียในระดับราคาณ หน้าโรงงานตามแบบสอบถามของบริษัท PT MULIAGLASS จากธุรกรรมการขายสินค้าชนิดที่ส่งออกมายังประเทศไทยมากที่สุดที่มีราคาสูงสุด(๒) ราคาส่งออกใช้ข้อมูลราคาส่งออกณ หน้าโรงงานตามแบบสอบถามของบริษัท PT MULIAGLASS โดยเลือกธุรกรรมการขายสินค้าชนิดเดียวกันกับที่ใช้พิจารณามูลค่าปกติที่มีราคาต่ำสุด(๓) ส่วนเหลื่อมการทุ่มตลาดคำนวณตามหลักเกณฑ์ที่กำหนดไว้ในมาตรา๑๘ ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ โดยเปรียบเทียบระหว่างมูลค่าปกติตาม ๖.๑.๒ (๑) และราคาส่งออกตาม ๖.๑.๒(๒) ณ ระดับการค้าเดียวกัน คือ ณ หน้าโรงงาน และในช่วงระยะเวลาเดียวกัน คือช่วงระยะเวลาการไต่สวนปรากฏส่วนเหลื่อมการทุ่มตลาดร้อยละ ๕๐.๕๙ ของราคา ซี.ไอ.เอฟ.ข้อ๗ ผลการไต่สวนความเสียหายคณะกรรมการพิจารณาการทุ่มตลาดและการอุดหนุนได้วินิจฉัยความเสียหายตามหลักเกณฑ์ที่กำหนดในมาตรา๑๙ มาตรา ๒๐ และมาตรา ๒๑ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ โดยพิจารณาจากข้อมูลที่ได้รับตามแบบสอบถามของอุตสาหกรรมภายใน ๒ ราย คือบริษัท บางกอกคริสตัล จำกัด และ บริษัท บางกอกกล๊าส จำกัด ผู้นำเข้า ๑ ราย คือบริษัท APGLOBAL SITE Co., Ltd รวมทั้งผู้ผลิต/ผู้ส่งออกจากสาธารณรัฐอินโดนีเซีย๑ ราย ซึ่งให้ความร่วมมือตอบแบบสอบถามครบถ้วน โดยข้อมูลที่ใช้ในการพิจารณา คือข้อมูลในช่วงระยะเวลา ๓ ปีย้อนหลังคือปี พ.ศ. ๒๕๔๔ จนถึงปี พ.ศ. ๒๕๔๖ช่วงระยะเวลาไต่สวนการทุ่มตลาด คือ วันที่ ๑ กรกฎาคม พ.ศ. ๒๕๔๖ ถึงวันที่ ๓๐มิถุนายน พ.ศ. ๒๕๔๗ การพิจารณาความเสียหายชั้นที่สุด ปรากฏว่ามีความเสียหายอย่างสำคัญที่เกิดแก่อุตสาหกรรมภายในตามมาตรา ๑๙ (๑) ดังนี้๗.๑ ปริมาณของสินค้าทุ่มตลาดและผลของการทุ่มตลาดที่มีต่อราคาของสินค้าชนิดเดียวกันในตลาดภายในประเทศ๗.๑.๑ ปริมาณการนำเข้าสินค้าทุ่มตลาดจากสถิติของกรมศุลกากรปรากฏว่าปริมาณการนำเข้าสินค้าทุ่มตลาดจากสาธารณรัฐอินโดนีเซียเพิ่มขึ้นอย่างต่อเนื่องในช่วงระหว่างปี พ.ศ. ๒๕๔๔ ถึงปี พ.ศ. ๒๕๔๖ มีสัดส่วนการนำเข้าสูงสุดตั้งแต่ช่วงปีพ.ศ. ๒๕๔๔ จนถึงช่วงระยะเวลาไต่สวนการทุ่มตลาด คิดเป็นร้อยละ ๖๗ ถึงร้อยละ ๙๘ในขณะที่ปริมาณนำเข้าจากประเทศอื่นมีสัดส่วนร้อยละ ๒ ถึงร้อยละ ๓๓ของช่วงระยะเวลาเดียวกัน๗.๑.๒ผลกระทบของการทุ่มตลาดที่มีต่อราคาของสินค้าชนิดเดียวกันในตลาดภายในประเทศเกิดผลกระทบต่อราคาสินค้าของอุตสาหกรรมภายในในลักษณะการตัดราคาและการกดราคาโดยสินค้าทุ่มตลาดจากสาธารณรัฐอินโดนีเซียมีการขายตัดราคาตั้งแต่๔,๘๗๓ ถึง ๕,๒๓๔ บาทต่อตันในปี พ.ศ. ๒๕๔๔จนถึงช่วงระยะเวลาการไต่สวนการทุ่มตลาดและมีการกดราคาโดยพบว่าราคาขายเฉลี่ยของอุตสาหกรรมภายในมีแนวโน้มลดลงอย่างต่อเนื่องตั้งแต่ปีพ.ศ.๒๕๔๔ เป็นต้นมา๗.๒ผลกระทบของการทุ่มตลาดนั้นที่มีต่ออุตสาหกรรมภายในยอดจำหน่ายยอดจำหน่ายของอุตสาหกรรมภายในได้เพิ่มขึ้นในปีพ.ศ. ๒๕๔๕ และปีพ.ศ. ๒๕๔๖ แต่มีแนวโน้มลดลงในช่วงระยะเวลาไต่สวนการทุ่มตลาดกำไรอุตสาหกรรมภายในอยู่ในภาวะขาดทุนและไม่สามารถเพิ่มราคาขายหรือทำกำไรในระดับที่เพียงพอต่อการเยียวยาความเสียหายได้ผลผลิตอุตสาหกรรมภายในมีการเพิ่มปริมาณการผลิตเพื่อให้เกิดการประหยัดต่อขนาดของต้นทุน(Economy ofScale) และสนองความต้องการที่เพิ่มขึ้นส่วนแบ่งตลาดอุตสาหกรรมภายในมีส่วนแบ่งการตลาดเพิ่มขึ้นในปีพ.ศ. ๒๕๔๕ แต่มีส่วนแบ่งตลาดลดลงตั้งแต่ปี พ.ศ. ๒๕๔๖ จนถึงช่วงระยะเวลาการไต่สวนความสามารถในการผลิตเมื่อพิจารณาจากอัตราของผลผลิตที่ได้เทียบกับวัตถุดิบที่ใช้พบว่าความสามารถในการผลิตของอุตสาหกรรมภายในมีแนวโน้มเพิ่มขึ้นผลตอบแทนการลงทุนผลตอบแทนการลงทุนโดยรวมของอุตสาหกรรมภายในติดลบการใช้กำลังการผลิตการใช้กำลังการผลิตของอุตสาหกรรมภายในค่อนข้างคงที่ผลกระทบต่อราคาสินค้าในประเทศผลกระทบต่อราคาสินค้าบล็อกแก้วในประเทศซึ่งพิจารณาจากราคาขายเฉลี่ยของอุตสาหกรรมภายในที่ขายให้ผู้ซื้อทอดแรกปรากฏว่ามีแนวโน้มลดลงอย่างต่อเนื่องในปี พ.ศ. ๒๕๔๔จนถึงช่วงระยะเวลาการไต่สวนการทุ่มตลาดกระแสเงินสดกระแสเงินสดมีแนวโน้มลดลงสินค้าคงคลังสินค้าคงคลังมีแนวโน้มเพิ่มขึ้นตั้งแต่ปีพ.ศ. ๒๕๔๖ จนถึงช่วงระยะเวลาการไต่สวนการทุ่มตลาดการจ้างงานการจ้างงานซึ่งพิจารณาจากจำนวนแรงงานปรากฏว่า อุตสาหกรรมภายในมีการจ้างงานคงที่ตั้งแต่ปี พ.ศ. ๒๕๔๔จนถึงช่วงระยะเวลาการไต่สวนการทุ่มตลาดค่าจ้างแรงงานอัตราค่าจ้างแรงงานทางตรงเฉลี่ยต่อเดือนลดลงในช่วงปีพ.ศ. ๒๕๔๔ ถึงปี พ.ศ. ๒๕๔๖ แต่มีแนวโน้มเพิ่มสูงขึ้นในช่วงระยะเวลาการไต่สวนอัตราการเจริญเติบโตอัตราการเจริญเติบโตของปริมาณการขายภายในประเทศอยู่ในอัตราต่ำมากและลดลงนอกจากนี้ยังปรากฏว่าอัตราการเจริญเติบโตอยู่ในอัตราที่ต่ำกว่าการเจริญเติบโตของอุปสงค์ภายในประเทศความสามารถในการระดมทุนหรือการลงทุนไม่ปรากฏว่ามีการเพิ่มทุนหรือกู้ยืมเพิ่มเติมในช่วงปี พ.ศ. ๒๕๔๔ ถึงปีพ.ศ. ๒๕๔๖ความสัมพันธ์ของปริมาณการนำเข้าสินค้าทุ่มตลาดกับส่วนเหลื่อมการทุ่มตลาดปริมาณการนำเข้าสินค้าทุ่มตลาดกับส่วนเหลื่อมการทุ่มตลาดมีความสัมพันธ์กันโดยมีอัตราการทุ่มตลาดจากสาธารณรัฐอินโดนีเซียระหว่างร้อยละ ๑๔.๒๗ ถึงร้อยละ ๕๐.๕๙ของราคา ซี.ไอ.เอฟ. ซึ่งการทุ่มตลาดจากประเทศดังกล่าวส่งผลให้มีการนำเข้าสินค้าบล็อกแก้วจากสาธารณรัฐอินโดนีเซียเป็นปริมาณมากอย่างต่อเนื่อง๗.๓ การพิจารณาปัจจัยอื่นๆที่ก่อให้เกิดความเสียหายต่ออุตสาหกรรมภายใน๗.๓.๑ปริมาณการนำเข้าสินค้าชนิดเดียวกันจากประเทศอื่นจากสถิติของกรมศุลกากรปรากฏว่าปริมาณการนำเข้าสินค้าบล็อกแก้วจากประเทศอื่นรวมกันเมื่อเทียบกับปริมาณการนำเข้าจากสาธารณรัฐอินโดนีเซียมีสัดส่วนเพียงร้อยละ ๒ ถึงร้อยละ ๓๓ ในช่วงปี พ.ศ. ๒๕๔๔ ถึงช่วงระยะเวลาการไต่สวนการทุ่มตลาดในขณะที่การนำเข้าจากสาธารณรัฐอินโดนีเซียครองสัดส่วนสูงที่สุดตลอดช่วงระยะเวลาเดียวกันคือ ร้อยละ ๖๗ ถึงร้อยละ ๙๘๗.๓.๒ ความต้องการใช้ภายในประเทศความต้องการใช้สินค้าบล็อกแก้วภายในประเทศเพิ่มขึ้นโดยตลอดในช่วงปีพ.ศ. ๒๕๔๔ ถึงช่วงระยะเวลาการไต่สวนการทุ่มตลาด ดังนั้นความเสียหายที่เกิดขึ้นจึงมิได้มีสาเหตุมาจากการหดตัวของตลาดหรือการลดลงของอุปสงค์จากการพิจารณาข้อเท็จจริงข้างต้นสรุปได้ว่ามีความเสียหายอย่างสำคัญที่เกิดแก่อุตสาหกรรมภายในตามมาตรา ๑๙ (๑)ด้วยเหตุผลดังต่อไปนี้(๑) ปริมาณนำเข้าสินค้าทุ่มตลาดจากสาธารณรัฐอินโดนีเซียเพิ่มขึ้นอย่างมีนัยสำคัญ(๒)มีผลกระทบต่อราคาของอุตสาหกรรมภายในโดยมีการขายตัดราคาและกดราคาจากผู้ผลิต/ผู้ส่งออกจากสาธารณรัฐอินโดนีเซีย(๓)มีผลกระทบต่อสถานะของอุตสาหกรรมภายในเนื่องจากสินค้าทุ่มตลาดได้เข้ามาแย่งส่วนแบ่งตลาดทำให้อุตสาหกรรมภายในมีส่วนแบ่งตลาดลดลงและแม้ว่าความต้องการใช้ภายในประเทศจะเพิ่มขึ้นแต่อุตสาหกรรมภายในไม่สามารถเพิ่มส่วนแบ่งตลาดได้แต่กลับมีส่วนแบ่งตลาดลดลงอย่างมากในช่วงระยะเวลาการไต่สวน(๔)มีความสัมพันธ์ระหว่างการทุ่มตลาดและความเสียหายต่ออุตสาหกรรมภายในตามมาตรา๒๑ ในช่วงปี พ.ศ. ๒๕๔๔ ถึงปี พ.ศ. ๒๕๔๖ และในช่วงระยะเวลาการไต่สวนการทุ่มตลาดการนำเข้าสินค้าทุ่มตลาดจากสาธารณรัฐอินโดนีเซียเพิ่มขึ้นอย่างต่อเนื่อง คือจาก ๕,๙๕๗ ตัน ในปี พ.ศ. ๒๕๔๔ เพิ่มขึ้นเป็น ๙,๖๕๑ ตันในช่วงระยะเวลาการไต่สวนการทุ่มตลาด โดยมีการทุ่มตลาดในอัตราระหว่างร้อยละ ๑๔.๒๗ถึงร้อยละ ๕๐.๕๙ ของราคา ซี.ไอ.เอฟ. และเมื่อพิจารณาปัจจัยอื่นๆที่อาจก่อให้เกิดความเสียหายต่ออุตสาหกรรมภายในได้แก่ปริมาณและราคาสินค้านำเข้าจากประเทศอื่นๆ พบว่ามีสัดส่วนน้อยในขณะที่ความต้องการใช้ภายในประเทศเพิ่มสูงขึ้นมาก ปัจจัยอื่นๆเหล่านี้จึงมิใช่ปัจจัยที่ก่อให้เกิดความเสียหายต่ออุตสาหกรรมภายในดังนั้นจึงสรุปได้ว่าความเสียหายที่เกิดแก่อุตสาหกรรมภายในเกิดจากการนำเข้าสินค้าทุ่มตลาดจากสาธารณรัฐอินโดนีเซียข้อ๘คำวินิจฉัยชั้นที่สุดของคณะกรรมการพิจารณาการทุ่มตลาดและการอุดหนุนเมื่อวันที่๑๘ กรกฎาคม พ.ศ. ๒๕๔๘คณะกรรมการพิจารณาการทุ่มตลาดและการอุดหนุนได้มีคำวินิจฉัยชั้นที่สุดว่าการนำเข้าสินค้าบล็อกแก้วชนิดใสที่มีแหล่งกำเนิดจากสาธารณรัฐอินโดนีเซียมีการทุ่มตลาดและมีความเสียหายอย่างสำคัญที่เกิดแก่อุตสาหกรรมภายในตามพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ เพื่อขจัดความเสียหายที่เกิดจากการนำเข้าสินค้าดังกล่าวคณะกรรมการพิจารณาการทุ่มตลาดและการอุดหนุนอาศัยอำนาจตามมาตรา ๔๙กำหนดให้เรียกเก็บอากรตอบโต้การทุ่มตลาดในการนำเข้าสินค้าบล็อกแก้วชนิดใสตามพิกัดอัตราศุลกากรประเภทที่๗๐๑๖.๙๐๐.๐๐๑ ที่มีแหล่งกำเนิดจากสาธารณรัฐอินโดนีเซีย ซึ่งผลิตจาก-บริษัท PT MULIAGLASS ในอัตราร้อยละ ๑๔.๒๗ของราคา ซี.ไอ.เอฟ.-รายอื่น ในอัตราร้อยละ ๕๐.๕๙ ของราคาซี.ไอ.เอฟ.สำหรับอากรชั่วคราวหรือหลักประกันการชำระอากรชั่วคราวที่เรียกเก็บไว้ตามอัตราข้างต้นในระหว่างที่มีการใช้มาตรการชั่วคราวให้เรียกเก็บเป็นอากรตอบโต้การทุ่มตลาดหลักเกณฑ์และวิธีการยื่นคำขอรายละเอียดเกี่ยวกับข้อเท็จจริงที่ใช้ในการกำหนดอากรตอบโต้การทุ่มตลาดเป็นไปตามประกาศกระทรวงพาณิชย์เรื่อง การตอบโต้การทุ่มตลาดและการอุดหนุน (ฉบับที่ ๔) พ.ศ. ๒๕๔๓ ลงวันที่ ๓๐มิถุนายน พ.ศ. ๒๕๔๓ประกาศ ณ วันที่ ๑๕สิงหาคม พ.ศ. ๒๕๔๘ราเชนทร์ พจนสุนทรอธิบดีกรมการค้าต่างประเทศวิภา/ผู้จัดทำ๗ กันยายน ๒๕๕๔[๑] ราชกิจจานุเบกษาเล่ม ๑๒๒/ตอนพิเศษ ๗๘ ง/หน้า ๓/๗ กันยายน ๒๕๔๘